|  |  |
| --- | --- |
| Teitl y gweithgaredd: | Cerbyd y Dyfodol |
| Disgrifiad: | Dylunio cerbyd y dyfodol |
| Blynyddoedd ysgol: | CA2 |
| Sgìl Rhaglen Astudio posib: | Darllen > Strategaethau darllen  Ysgrifennu > Trefnu syniadau a gwybodaeth > Ystyr, dibenion, darllenwyr |
| Testun T. Llew Jones | ‘Y Lleidr Pen-ffordd’ |
| Offer angenrheidiol: | * Copi o 'Y Lleidr Pen-ffordd' * Copi o'r daflen 'Cerbyd Y Dyfodol * Ffordd o ddangos fideos i'r dysgwyr. Dolenni defnyddiol -   *Fideo yn dangos Dyluniadau ar gyfer Ceir y Dyfodol*  [*http://www.youtube.com/watch?v=jkDVnfzYBeA*](http://www.youtube.com/watch?v=jkDVnfzYBeA)  *Fideo yn dangos car o Gymru wedi'i yrru gan ynni solar ar Newsround*  [*http://www.bbc.co.uk/newsround/20025147*](http://www.bbc.co.uk/newsround/20025147) |
| Trefn a awgrymir: | Darllenwch gerdd 'Y Lleidr Pen-ffordd' i'r dosbarth  Eglurwch fod y Goets Fawr yn cymryd sawl diwrnod i fynd o Lundain i Gaergybi ond bod y daith yn gallu cael ei gwneud yn llawer cyflymach erbyn heddiw.  Prin byddai pobl y cyfnod yn gallu creu y byddai post heddiw yn gallu cael ei gludo mewn lorïau, trenau ac awyrennau sy’n gallu teithio cymaint yn gyflymach nag roedd y ceffylau bryd hynny.  Ymchwiliwch i sut mae cerbydau'n cael yr ynni i'w gyrru heddiw a thrafod hyn, e.e. ceir a threnau trydan, rocedi, cerbydau wedi'u gyrru gan ynni’r haul.  Gofynnwch i'r dysgwyr weithio mewn grwpiau i ddyfeisio cerbydau'r dyfodol.  Gall y dysgwyr drafod y meini prawf ar y daflen dylunio Cerbyd y Dyfodol ac  yna’n ei llenwi.  Y dysgwyr yn creu eu cerbydau unigol ar gyfer y dyfodol - tynnu llun a'i labelu.  Y dysgwyr yn ysgrifennu am ei g/cherbyd gan esbonio'r deunyddiau y mae wedi'i wneud ohonyn nhw ac unrhyw nodweddion arbennig sydd ganddo. |
| Gweithgareddau gwahaniaethol: | Y dysgwyr yn cyflwyno eu cerbydau i weddill y dosbarth. Beth oedd yn gyffredin am gerbydau'r grwpiau gwahanol? Beth oedd yn wahanol? |